Konstantinoopoli ülikool

Konstantinoopoli ülikool on Pandidakterioni (Πανδιδακτήριον) nime all 425. aastal Konstantinoopolis asutatud kõrgem õppeasutus, mille asutas Ida-Rooma keiser Theodosius II. Kool töötas kuni 15. sajandini.Demetrios Constantelos "The Formation of the Hellenic Christian Mind" Christian Hellenism: Essays and Studies in Continuity and Change ISBN 0-89241-588-6 

Bütsantsi ühiskonnas oli haridus au sees ja laialt kättesaadav, isegi maaelanikkonnale ja naistele.

Pandidakterionis õpetati õigust, filosoofiat, arstiteadust, aritmeetikat, geomeetriat, astronoomiat, muusikat, retoorikat, ladina ja kreeka keelt ning muid aineid. Enamiku õppijate jaoks olid põhilised õppeained retoorika, filosoofia ja õigus, et täita riigi ja kiriku ametikohti.

Konstantinoopoli kõrgemat õppeasutust ei peeta tavaliselt maailma esimeseks ülikooliks, sest see erines tunduvalt Euroopa esimestest keskaegsetest ülikoolidest.

Viited

Kategooria:Bütsants
Kategooria:Kõrgkoolid